MAGURA V5

MAGURA V5 (inglise keeles Maritime Autonomous Guard Unmanned Robotic Apparatus V-type) on Ukraina mitmeotstarbeline mehitamata kaater. Meredroon suudab täita erinevaid ülesandeid nagu luure, miinitõrje, otsing ja pääste, patrullimine, valve ja väekaitse. Drooni juhitakse eemalt raadio- või satelliitside kaudu. Ukraina valitsus kuulutas 2022. aasta novembris välja 800 km tegevusulatusega meredrooni välja töötamise. Droon avalikustati 25.–28. juulil 2023 toimunud relvanäitusel Istanbulis. 29. juulil kinnitas CNN-i uudislugu, et MAGURA V5 meredroon ei eksisteeri ainult näituseeksponaadina ja masin on täiesti kasutuskõlblik. Esimest korda kasutati MAGURA V5 meredroone lahingus 2023. aasta novembrikuus, kui nendega hävitati Krimmi poolsaare lääneosas Tšornomorske sadamas kaks dessantkaatrit. Ukraina Kaitseministeeriumi Luure Peavalitsuse ülem kindralleitnant Kõrõlo Budanov vihjas 2024. aasta alguses, et Venemaa mereväe Tarantul-klassi raketikaatri Ivanovets uputasid kuus MAGURA V5 meredrooni. 14. veebruaril 2024 tabasid MAGURA V5 droonid Musta mere laevastiku Roputša-klassi dessantlaeva Tsezar Kunikov. Krimmi poolsaare lõunarannikul Alupka linna lähedal seilanud sõjalaev vajus rünnaku tõttu suurde kreeni ja tõenäoliselt uppus. Ukraina luure teatel rünnati 5. märtsi varahommikul meredroonidega Venemaa mereväe projekt 22160 valvelaeva Sergei Kotov. Ukraina ametnike väitel osales rünnakus viis MAGURA V5 drooni ja laev uppus. Ukraina Kaitseministeeriumi Luure Peavalitsuse avaldatud video ei kinnita Sergei Kotovi uppumist, kuid meredroonide tabamused rebisid valvelaeva kerre augu ja põhjustasid järelplahvatusi.  Ukraina CNN. (28. juuli 2023). 'Faster than anything else in the Black Sea': See Ukraine's latest sea drone. YouTube. Vaadatud 8. veebruaril 2024. Altman, Howard. (10. november 2023). Sea Drones Attack Russian Landing Craft In Crimean Port. The War Zone. Vaadatud 8. veebruaril 2024. Мілітарний. (11. november 2022). Україна розкрила деталі про ударні морські БПА. Мілітарний. Vaadatud 8. veebruaril 2024. Вонс, Ростислав. (26. juuli 2023). Українські інженери представили морський дрон Magura V5 (фото). Главком. Vaadatud 8. veebruaril 2024. Defense Express. (30. juuli 2023). Media Reveal Magura V5, the Ukrainian Naval Drone: Features and Specifications. Defense Express. Vaadatud 9. veebruaril 2024. Карпусь, Вадим. (26. juuli 2023). MAGURA V5 — новий український морський безпілотник. TC.ua. Vaadatud 8. veebruaril 2024. Altman, Howard. (1. veebruar 2024). Ukraine Sinks Russian Navy Missile Corvette In Drone Boat Attack. The War Zone. Vaadatud 8. veebruaril 2024. Goryashko, Sergey. (14. veebruar 2024). Ukraine sinks Russian ship off Crimean coast. Politico. Vaadatud 14. veebruaril 2024. Головне управління розвідки МО України. (14. veebruar 2024). Знищення ВДК «цезарь куніков». YouTube. Vaadatud 14. veebruaril 2024. Mackintosh, Thomas. (5. märts 2024). Ukraine war: Kyiv says seven dead as drone attack sinks Russian ship. BBC News. Vaadatud 5. märtsil 2024. Newdick, Thomas. (5. märts 2024). Ukrainian Drone Boats Sink Russian Navy Patrol Ship. The War Zone. Vaadatud 5. märtsil 2024. Головне управління розвідки МО України. (5. märts 2024). Як топили “сєрґєя котова” ― відео знищення патрульного корабля чф рф. YouTube. Vaadatud 5. märtsil 2024.  MAGURA V5 – pildid, videod ja helifailid Wikimedia Commonsis